આ શોભાયાત્રાની વિગતો આપતા આયોજનના પ્રચાર ઈન્ચાર્જ સરગમ કલબ રાજકોટના પ્રમુખ ગુણવંતભાઈ ડેલાવાળા જણાવે છે કે, મ્યુઝિક બેન્ડ અને નાસિક ઢોલના કર્ણપ્રિય તાલે શહેરમાં ફરનાર આ શોભાયાત્રામાં કેસરી રંગના ગણવેશમાં શોભતી ૩૦૦ ઉપરાંત કળશધારી બહેનો, ઢોલક- મંઝિરાના તાલે ધૂન બોલાવતી શહેરના વિવિધ ધૂનમંડળોની બહેનોના સમુદાયની આગળ બે જીપ બગીઓ, બે ઘોડાગાડી, ૪ ખુલ્લી જીપ, ૧૦૮ મોટર સાયકલ પર કેસરી ખેસધારી યુવાનો, ૨૫૧ વિવિધ પ્રદર્શન કલાકારો, જેમાં ૬૦ મુંબઈના, ૨૨ કેરાળા રાજયના, ૧૧૦ વડોદરા અને ૪૦ નેશનલ એવોર્ડ વિજેતા ચેતનભાઈ ગઢવીના કલાકારોની સામેલગીરી હશે.